cyanic-selkie/wikianc huggingface dataset:
Hells Angels
Norske HA Charters
Norges første charter var HAMC Trondheim, som ble opprettet i august 1992. Pr 2011 har HAMC chartere i følgende norske byer: Trondheim, Hamar, Oslo, Skien, Stavanger, Tromsø, Øvre Eiker og Bergen. I tillegg er flere klubber tilknyttet HAMC som supportklubb (vennskapsklubb).
Kriminalitet
HAMC var selve symbolet på den «lovløse» (outlaw) biker-motkulturen på 1960-tallet. Det amerikanske føderale politiet FBI antar at Hells Angels innkasserer mer enn 1 milliard amerikanske dollar i året på sin verdensomspennende narkotikatrafikk, prostitusjon og hvitvasking av penger, en sum som bestrides av gruppen selv, som også mener at handlinger begått av enkeltmedlemmer ikke kan anføres mot organisasjonen. Det hevdes at det er vanskelig for politiet å infiltrere HAMC fordi det overlates til de nyeste rekruttene å utføre kriminelle handlinger.
HAMC hevder at medlemsmassen stort sett består av lovlydige borgere som er blitt ofre for medienes sensasjons-jag. Men de presenterer likevel seg selv som en 1 %-klubb, en frase som ble introdusert da American Motorcyclist Association hevdet at 99 % av alle MC-førere er lovlydige. FBI og Criminal Intelligence Service Canada anser klubben som en «outlaw motorcycle gang» (kriminell motorsykkelklubb). Følgelig er det å være medlem i seg selv en kriminell handling i Canada. I provinsen Quebec hevder politiet at HAMC kontrollerer mye av den organiserte kriminaliteten i provinsen. Dette støttes av kriminologer som mener at det kan myndighetene selv ta mye av ansvaret for etter en politikk fra 1970-tallet som tok sikte på å bekjempe mafiaen i Montréal med det resultat at HAMC fikk anledning til å vokse seg dominante i vakuumet som oppsto. I årene siden 1994 har gjengkriger i provinsen krevd mer enn 100 menneskeliv (inkludert en forbipasserende som ble drept av en bilbombe), 84 bombeangrep, 130 tilfeller av brannpåsettelse og ni savnede personer.
I Norge mener også Kripos at HAMC er en kriminell motorsykkelklubb. Utlendingsdirektoratet (UDI) har i et rundskriv hevdet at det foreligger hjemmel for pågripelser og bortvisninger av personer i 1 %-motorsykkelmiljøet. I 2011 ble 25 personer pågrepet da HAMC -medlemmer og sympatisører kom for å delta på fest i Rogaland. Flere av dem ble utvist fra landet. I 2011 ble den antatte leder av HAMC i Norge funnet skyldig i trusler, ran og grove narkotikaforbrytelser og dømt til fire år og ni måneders fengsel. I en annen sak samme år ble han dømt for grovt heleri og skattesvik, samt flere mindre forhold. For dette ble han dømt til ett år og tre måneders fengsel. Ifølge tall fra Kripos i 2012 er 120 Hells Angels-medlemmer domfelt over 400 ganger for til sammen nærmere 1 000 brudd på straffeloven. Domfellelsene gjelder blant annet grov vold, voldtekt, alvorlige narkotikaforbrytelser og trusler.
Hells Angel's hovedkvarter på Alnabru ble tatt i beslag av Oslo-politiet i oktober 2013 etter en razzia hvor de tok beslag i flere våpen. Bakgrunnen for aksjonen var at påtalemyndigheten mente eiendommen ble brukt til kriminell virksomhet etter at politiet gjorde flere våpenbeslag der i februar 2010 og januar 2011.
Rolling Stones-konserten i Altamont
Et av de mer voldsomme innslagene i HAMCs historie skjedde under en konsert med Rolling Stones i Altamont, California, i 1969. HAMC-medlemmer var blitt leid inn som vakter for en kompensasjon som er hevdet å inkludere øl til en verdi av 500 USD. Under låta Under My Thumb oppsto det klammeri foran scenen. Klammeriet endte med at HAMC-medlemmet Alan Passaro stakk i hjel Meredith Hunter som hadde trukket fram en pistol. Passaro ble senere frikjent fordi drapet skjedde i selvforsvar.
Vietnam-krigen
Under Vietnam-krigen i 1960-årene tilbød HAMC sine tjenester til de amerikanske styrkene i utlandet. Selv om de aldri fikk lov til dette, ble tilbudet fra HAMC oppfattet som et svik mot alle dem som idoliserte biker-motkulturen. De mente HAMC inngikk en allianse med myndighetene. Seks medlemmer av The John Brown Brethren, en liten, voldelig gruppe anti-krigsaktivister, angrep HAMC i San Francisco og drepte fire medlemmer.
Martin Hole
Martin Hole (født 28. juli 1959 på Geilo) er en norsk tidligere langrennsløper som deltok på det norske langrennslaget under Vinter-OL 1988 i Calgary. Han har to NM-gull fra 15 km i 1985 og 30 km i 1986.
Saintongekrigen
Saintongekrigen var et føydalt dynastisk sammenstøt i 1242 mellom hærstyrkene til Ludvig IX av Frankrike og de til Henrik III av England og opprørsk fransk adel. Saintonge er regionen rundt byen Saintes vest i Frankrike. Konflikten oppsto da en del vasaller av Ludvig IX var misfornøyd med tiltredelsen av kongens bror Alphonse som greve av Poitou. Franskmennene beseiret engelskmennene grundig i det andre slaget ved Taillebourg og avgjorde striden ved beleiringen av Saintes, men på grunn av dynastiske følelser og ønsket om å dra på korstog annekterte ikke Ludvig IX den (historiske) regionen Guyenne som var len av den engelske kongen.
Foranledning
Ved vilkårene i sitt testamente hadde Ludvig VIII av Frankrike etterlatt Poitou som apanasje til sin yngre sønn Alphonse. I juni 1241 holdt Ludvig IX fullt hoff ved Saumur i Anjou og annonserte at Alphonse, som da var blitt voksen, var moden for å komme i besittelse av sin arv. Mange adelige fra Aquitaine var til stede ved hoffet, blant dem Isabella av Angoulême og hennes ektemann Hugo X av Lusignan, greve av La Marche. Etter sammenkomsten ved Saumur dro kongen til Poitiers hvor han lot sin bror bli installert som greve av Poitiers. Familien Lusignan var ikke underlagt kongens autoritet i denne regionen, og særlig Isabella, tidligere hustru av kong Johan av England, var frustrert over at hennes sønn Rikard, jarlen av Cornwall og bror til kong Henrik III av England, ikke hadde fått tittelen. Kort tid etter hans ankomst ved Poitiers fikk Ludvig IX høre at Hugo X av Lusignan hadde samlet en hær ved nabobyen i Lusignan. Forhandlinger mellom Ludvig IX og Alphonse på den ene siden og Isabella og Hugo på den andre siden førte ikke fram.
I april 1242 samlet Ludvig IX en hærstyrke ved Chinon som en del samtidige kilder har beregnet til hele 50 000 mann. Den 20. mai 1242 kom Henrik III av England til Royen og slo seg sammen med de opprørske franske adelsmennene og dannet en hær som til sammen kan ha bestått av opp til 30 000 mann. De to kongene utvekslet brev, uten at det løste konflikten.
Slaget ved Taillebourg
Henrik III avanserte til Tonnay-Charente i midten av juli og Ludvig IX forflyttet seg til Saint-Jean-d'Angély, rett nord for Taillebourg, og de to hærene hadde til hensikt å krysse broen over elven Charente i Taillebourgs kommune. Henrik III og Hugo posisjonerte deres hær i nærheten av en landsbyen Saint-Jacques på vestsiden av elven og slo leir på nabomarkene mens Ludvig IX ble ønsket velkommen til borgen til Geoffroy de Rancon, greve av Taillebourg. Henrik III besluttet å sende en forspiss for å beskytte venstrebredden av Taillebourg-broa, en beslutningen som førte til et heftig sammenstøt med en del franske tropper på enten 21. eller 22. juli. Ludvig IX besluttet å følge opp denne striden og gikk til angrep med hele hæren. Det aggressive franske angrepet pågikk hele dagen til den engelske kongen flyktet sørover til byen Saintes sammen med de opprørske baronene.
Beleiringen av Saintes
Den 22. eller 23. juli kom den franske hæren fram til Saintes. Henrik III innså at Hugo ikke hadde så mange tilhengere som han antagelig tidligere må ha hevdet at han hadde og trakk seg ut av byen og videre til Bordeaux. Det er usikkert om det skjedde militære sammenstøt i forbindelse med beleiringen, men uansett da Hugo innså at han var i en håpløs situasjon overga han seg til den franske kongen den 24. juli, noe som avsluttet Saintongekrigen.
Etterspill
Antallet døde og skadede er ikke kjent, men var antagelig ikke så veldig omfattende. Hugos opprør og den engelske kongens støtte var hovedsakelig rettet mot å utnytte at franskmennene var opptatt med albigenserkorstoget. Raymond VII av Toulouse ledet et opprør i mai 1242, men hans allierte trakk tilbake sin støtte etter at engelskmennene ble beseiret. Raymond underkastet seg kongens autoritet ved Montargis i januar 1243. Ludvig IX tok ikke fordel av hans seier ved å annektere den engelske kongens len i Guyenne, antagelig ettersom han var mest opptatt av å gå på Sjuende korstog i 1248. Han lot ganske enkelt Henrik gjøre hyllest uten å påføre ham ytterligere straff.
Nicholas Bullen
Nicholas Bullen (født 1968 i Coventry, England) er en av grunnleggerne av bandet Napalm Death, bandet som krediteres for å ha dannet grindcore-sjangren, som smelter sammen elementer av ekstrem metal og punk rock.
Biografi
Nicholas James Bullen (Nic) har hatt en variert historie som musiker innen det brede emnet eksperimentell musikk.
Nicholas Bullen (Nik Napalm) grunnla Napalm Death sammen med Miles Ratledge (Rat). Duoen hadde jobbet sammen med flere fanzines og lekt sammen i flere «soveroms-band» fra 1980 av, og de dannet den første line-up'en av Napalm Death på slutten av 1981 (da de var 13 og 14 år gamle).
Bullen var til og begynne med vokalisten i gruppen. Senere begynte han å spille bass, spesielt etter at Justin Broadrick (fra Godflesh og Jesu) ble invitert til å bli med i bandet på gitar i 1985. Bullen hadde tidligere arbeidet med Broadrick i power electronics-prosjektet Final i 1983. Bullen forlot Napalm Death på slutten av 1986 (etter å ha spilt inn A-siden på bandets debutalbum Scum, som er kreditert som utgivelsen som startet Grindcore-sjangeren) på grunn av økende misnøye med gruppens musikalske retning. Han ønsket også å konsentrere seg om sine universitetsstudier innen engelsk litteratur og filosofi.
Bullen ble invitert til å bli med Mick Harris (også et tidligere medlem av Napalm Death) i gruppen Scorn i 1991. Dette var et mere eksperimentelt prosjekt som beveget seg bort fra medlemmenes tidligere arbeid, for å utforske mørke, breakbeat-drevne, rytmiske mantra informert av avant-garde moderne komposisjon, de reflektive rom til dubbing og mørke ensformige bass-drevet ambience. Kjerneduoen utga tre album på Earache, sammen med et antall 12" singler med radikalt dekonstruerte remikser av albummateriale og opptredener på samlealbum (inkludert Isolationism og Macro Dub Infection i Virgin Ambient-serien). Gruppen utga også et album med remikser med artister som Bill Laswell, Scanner, Coil og Autechre, og spilte inn to sessions for John Peel's radioshow. Gruppen hadde nærmest en svingdør-besetning av midlertidige medlemmer, inkludert Paul Neville (Godflesh) og James Plotkin (OLD, Khanate) i en ekstrarolle som gitarist. Bullen forlot gruppen i mars 1995.
Bullen fortsatte å være involvert i andre prosjekter mens han var med i Scorn. Han arbeidet med avant-garde techno-gruppen Germ, det eksperimentelle lydbilde-prosjektet Umbilical Limbo og utga materiale under sitt eget navn, inkludert et album kalt Bass Terror, med bassisten og avant-garde produsenten Bill Laswell.
Bullen var stille mesteparten av det neste tiåret (under denne tiden skaffet han seg enda en universitetsgrad, i datavitenskap) før han vendte tilbake til live-opptredener i 2003 med den eksperimentelle elektroniske gruppen Black Galaxy. Black Galaxy benytter et bredt utvalg av instrumentering (inkludert laptop, tonegeneratorer, bordgitar, og forsterkede objekter) for å smelte sammen rytmiske pulser med dype basstoner og abstrahert lyd. De lager også satellittarbeider relatert til ikke-rytmiske lydfelt, live improvisert film-soundtracking, og vanlig arbeid sammen med elektro-akustiske musikere kREEPA. Gruppen har spilt ved blant annet Sonar (Barcelona), Supersonic festival og Sonic Arts Network Expo. Bullen deltar også i et antall andre samarbeidsprosjekter som hovedsakelig er fokusert på live-opptredener og improvisasjon (inkludert Photon Hex-ensemblet og den elektro-akustiske improvisasjonstrioen Migrant), og opptrer solo (som Alienist og under sitt eget navn).
For å utvide dette arbeidet opprettet Bullen plateselskapet Monium i 2006, med det for øye å bringe sammen et løst kollektiv av artister interessert i å utforske (analog / digital, improvisasjon / komposisjon, opptreden / innspilling) innen lyd, film og tekst.
Han har sin base i Birmingham i England.
Syrefri
Syrefri er en betegnelse som brukes om papir, papp, kartong og annet som ikke inneholder mekanisk masse, det vil si urensede trefibre, og som har en pH-verdi på 7 eller mer. Dette gjelder først og fremst papir som skal være varig og ikke bryte ned seg selv eller det som det er i nær kontakt med.
Thore Langfeldt
Thore Langfeldt (født 30. september 1943 i Oslo) er en norsk psykolog og sexolog.
Syrefri
Mange papirkvaliteter har, (og fremstillingsmetoder for andre materialer) etterlater små mengder syrer som på sikt kan viske ut eller bryte ned fargestoffer og i det minste føre til blekning eller misfarging.
John Kibowen
Kibowen fikk sitt gjennombrudd da han to ganger, i 1998 og 2000 vant VM-gull i terrengløp. Han deltok ved VM 2001 der han løp 5 000 meter og endte på tredjeplass. Han deltok også ved VM 2003 der han kom på fjerdeplass. ved både Sommer-OL 2004 og VM 2005 endte han på sjetteplass.
Thore Langfeldt
Han er utdannet psykolog ved Universitetet i Oslo i 1972 og er spesialist i klinisk psykologi og i klinisk sexologi. Han arbeidet deretter som forsker ved Nevrofysiologisk Institutt i Oslo. Fra 1980 til 1983 var Langfeldt faglig leder for døgnavdelingen for barn ved Statens senter for barne- og ungdomspsykiatri. Fra 1983 hadde han privat praksis som psykolog. I 1989 startet han Institutt for klinisk sexologi og terapi som han ledet fram til 2004. Sammen med Elsa Almås tok Langfeldt i 1982 initiativet til stiftelsen av Norsk forening for klinisk sexologi (NFKS). Langfeldt har også vært seniorforsker ved Nasjonalt kunnskapssenter om vold og traumatisk stress (NKVTS).
Syrefri
For kunst som skal vare noen år, er det viktig at papir ikke misfarges eller bryter ned det som står på det. Også passepartouter, bakplater og andre bestanddeler som brukes til innramming har en etterhvert erfart at må være syrefri.
Det at en i tidligere tider ikke har visst nok, har gitt fare for tap av kunstverk, og konservatorene ved mange museer får store restaureringsarbeider.
Thore Langfeldt
Langfeldt er blant annet kjent for sitt arbeide med barns seksuelle utvikling og har undervist ved flere universiteter i inn- og utland. Han har blant annet skrevet bøkene: Barns seksualitet, Sexologi og Erotikk og fundamentalisme: fra Mesopotamia til kvinnefronten. Han har utviklet en terapeutisk tilnærmelse for behandling av personer som har begått seksuelle overgrep.
Langfeldt er gift og har tre barn.
Stavanger2008
Stavanger2008 er et interkommunalt selskap som planlegger, gjennomfører og evaluerer kulturhovedstadsåret 2008 da Stavanger/Sandnes-regionen er europeisk kulturhovedstad. Selskapet eies av Stavanger kommune, Sandnes kommune og Rogaland fylkeskommune.
Historie
Prosessen ble initiert av bystyret i Stavanger i oktober 2001, og et partnerskap med Sandnes og Rogaland ble dannet for å søke status for hele regionen. Åtte andre større norske byer støttet søknaden, og i 2003 garanterte Stortinget for 100 millioner kroner i støtte. 27. mai 2004 kunngjorde EUs ministerråd at Stavanger/Sandnes-regionen sammen med Liverpool blir europeiske kulturhovedsteder i 2008.
Organisasjon
Styret består av politikere og aktører fra kultur- og næringsliv. Lederne er byenes ordførere og styret er valgt av representantskapet som er valgt av bystyrene og av Rogaland fylkesting. Leder for representantskapet er fylkesordfører i Rogaland, Roald Bergsaker.
Prosjekter
En rekke kulturprosjekter arrangeres i og rundt 2008 i forbindelse med kulturåret. Noen av de større, med utvalgte eksempler:
Norwegian Wood – arkitektur
Norwegian Wood er en rekke byggeprosjekter for å fremme og presentere nyskapende, moderne og miljøbevisst trearkitektur. Prosjektene skal stå ferdig til august 2008, og av de største er:
Nabolagshemmeligheter
Nabolagshemmeligheter er et samtidskunstprosjekt i Stavanger og Sandnes sitt uterom og skal være et møtested for lokalbefolkningen og internasjonale kunstnere, der publikum inviteres til å påvirke kunsten. Åtte internasjonale kunstnere skal engasjeres til hvert sitt av de åtte viktigste regionale bygg og steder, valgt gjennom avstemning. De åtte stedene fordeltes 5/3 og de utvalgte ble: Prosjektet startet opp 2006 og vil bli gjennomført og ferdigstilt til våren 2008.
Watercolours
Watercolours er et prosjekt av Snøhetta for å lyssette Sandnes. Prosjektet vil lyssette hele byen, fra en gigantisk strekkode over Lifjell for å markere inngangen til byen, til et sentrum i «alle regnbuens farger». Høybanen med underganger, en rekke bygg og strøk, elver, Vågen og industrien langs vestsiden skal lyses opp.
Mot himlaleite!
MOT HIMLALEITE! er en utendørsforestilling som ble gjennomført i Sauda 6.-9. mars 2008. Forestillingen var en kombinasjon av dansekunst, skiakrobatikk og balansekunst, akkompagnert av musikk, korsang og fargerike 3D-bilder. Publikum måtte ta seg inn i fjellheimen til Djuvsbotn, der det for anledningen var bygget et snøamfi. Blant deltakerne i forestillingen var balansekunstneren Eskil Rønningsbakken og jibberen Andreas Håtveit.
Andre
I tillegg til en rekke arrangementer fram mot og i løpet av 2008 finnes det flere mindre prosjekter som inkluderer dans og annen scenekunst, turopplevelser, kortfilmproduksjon, dokumentarer om byliv i Liverpool og Stavanger/Sandnes. Musikalske prosjekter fra kirkemusikk til jazz, litteraturprosjekter og mindre prosjekter i eksisterende kulturinstitusjoner er også med i prosjektet.
Antonius fra Padova
Antonius fra Padova, hvis latinske navn var Antonius Patavinus, også kalt Anton av Padova, født som Fernando Martim de Bulhões e Taveira Azevedo den 15. august 1195 i Lisboa, Portugal, død 13. juni 1231 i Arcella i nærheten av Padova, Italia, var en portugisisk-italiensk augustiner- og siden fransiskanermunk, prest, kirkelærer og teolog. Helgen innen den romersk-katolske kirke med festdag den 13. juni. I hjemlandet Portugal kalles han Santo António de Lisboa.
Antonius hører til blant de mest kjente og elskede helgener i hele den romersk-katolske verden; han avbildes ofte i brun munkekutte med et lite barn i hendene. Den hellige Antonius av Padova må ikke blandes sammen med den hellige Antonius av Egypt.
Liv
Antonius ble født på Jomfru Marias himmelfartsdag i Lisboa i Portugal, og ifølge tradisjoner fra barokktiden, var han sønn av Martim Vicente de Bulhões og hans hustru Teresa Pais Taveira (en slektning av Alfons VI av Castilla, og derav i slekt med daværende kong Sancho I av Portugal, og bror til Pedro Martins de Bulhões stamfar til familien de Bulhão/de Bulhões) i en svært rik adelsslekt. Hans barndomshjem lå bare et stenkast ifra byens domkirke og han ble elev ved katedralskolen der. Hans framtid som adelsmann var avgjort, men det var ikke i henhold til hva han selv ville. Han var elev ved en meget god skole, men mot sine foreldres ønsker gikk han 15 år gammel inn i det augustinerklosteret som lå like utenfor bymurene. Der ble han tatt opp som Augustinerkorherre, og da disse var kjente for deres hengivenhet til lærdom, fikk Antonius rikelig anledning til å fordype seg i bibelstudier og latinske klassikere.
Han fikk stadig besøk av venner og slektninger som gav ham gaver og nyheter fra deres verden utenfor klosteret og dette plaget ham. Han mente at hans studier ble forstyrret og han fant ikke ro. Han overtalte sine overordnede til å sende ham til det augustinske klosteret Santa Cruz i Coimbra, den gangen hovedstaden i Portugal, der han fortsatte sine studier.
Etter sin ordinasjon fikk Antonius ansvaret for gjestfriheten i sitt kloster. I denne funksjonen kom han i 1219 i kontakt med fem fransikanere som var på veg til Marokko for preke for muslimene der. Han ble sterkt tiltrukket til deres enkle liv, og da han i februar 1220 fikk høre at det var funnet restene efter fem fransikanske martyrer i Marokko, mediterte han over deres offer. Han besluttet å arbeide tettere med Gud, og fikk tillatelse til forlate sitt kloster for å bli fransikaner. Sommeren 1220 trakk han på seg fransikanernes drakt og begynte å studere Frans av Assisis skrifter. Der mottok han fornavnet Antonius til ære for den hellige Antonius fra Egypt, da dennes ære var dedikert til den eneboerhytten i Santo António dos Olivais, Coimbra, hvor han bodde.
Kort tid etter dro Antonius til Marokko sammen med en annen munk. Hans hensikt var å dø mens prekte evangeliet der, men da han kom fram ble han så syk at han ikke hadde noe annet valg enn å reise hjem. På tilbaketuren drev vinden skipet ut av kurs og strandet ved Messina i Sicilia. Fra Sicilia dro han til Assisi og søkte tilgang til et kloster i Italia, men møtte vanskeligheter da han var syk. Han fikk til slutt tilgang av ren medlidenhet til herberge i San Paolo i nærheten av Forlì, Romagna, i Italia. Det synes som om han levde som eremitt her mens han også hadde ansvaret for kjøkkenet.
En dag ved en ordinasjon av flere fransiskanere og med mange besøkende fra Dominikanerordenen tilstede ble det en del strid om hvem som skulle holde preken. Fransikanerne mente at det var en av dominikanerne som burde innta prekestolen mens dominikanerne ikke var forberedt på ansvaret. Overhodet for eremittene tilkalte da Antonius og ba ham holde en preken om hva enn Den hellige ånd la i hans munn. Antonius vegret seg, men ble beordret, og etter sigende gjorde hans preken dypt inntrykk på de tilstedeværende. Ikke bare hans gode stemme, men også hans valg av innhold og veltalenhet holdt på oppmerksomheten til de som hørte på. Da han nå hadde vist slike store gaver som orator og eruditt, sendte Frans av Assisi ham for å preke i Italia og Frankrike.
Ved denne anledning ble Antonius også bedt av broder Gratian, prest for distriktet, om å preke skriften for hele Lombardia i Nord-Italia. Fra da av ble hans dyktighet benyttet til kirkens beste. Stundom påtok han seg oppgaven som lærer ved universitetene i Montpellier og Toulouse, begge i sør-Frankrike og videre i Cuges-les-Pins. Samtidig fortsatte han også som misjonær.
I 1226 etter å ha oppholdt seg hos fransikanerne i Arles og misjonert i det franske Provence dro han tilbake til Italia og tjenestegjorde som utsending for pave Gregor den 9. Ved pavens hoff ble hans misjonering æret som «Bibelens smykkeskrin» og han ble beordret å skrive Prekener for fasten.
Han ble valgt til provinsprest i den italienske regionen Emilia-Romagna den 30. mai, men han ble syk av vatersott og i 1231 trakk han seg tilbake til skogområdet ved Camposampiero sammen med to andre munker for å bli bedre. Der levde han for en tid i en celle bygd for ham under et tre og døde den 13. juni 1231 ved klarissenes nonnekloster i Arcella på veg tilbake til Padova i en alder av 36 år.
Han ble kanonisert den 30. mai 1232 av pave Gregor IX. Kultiveringen av den hellige Antonius av Padua begynte først å spre seg på 1400- og 1500-tallet. Han ble nasjonalhelgen for Portugal, der de oppdagelsesreisende gjorde ham kjent over hele verden. Han er således blitt skytshelgen for sjømenn, skipbrudne og fanger.
Folketro
I det katolske Nederland er Sankt Antonius gått inn i folketroen, og man finner der følgende regler for hva været skal bli:
I katolske kretser anropes Antonius også når man ønsker å finne tapte ting:
Når gjenstanden er funnet, må man også takke sankt Antonius.
I den østerrikske bondekalenderen finner man en tilsvarende regle for den 13. juni:
På folkemunne heter helgenen altså beint fram Anton, uten det latinske -ius suffikset.
Stamerhuset
Stamerhuset eller Sole er et tidligere lyststed som ligger i Rieber-Mohns veg 18 i Fana i Bergen.
Bygning og hage
I 1856 kjøpte kjøpmannen Johan Stamer det ene av to bruk under Storetveit gård. Bygningen ble oppført rundt 1860 i senempirestil. Bygningen er en enetasjes tømmerbygning med hvitmalt, liggende panel, valmtak og gesims båret av lave konsoller. Fasaden mot øst domineres av en spissgavlet ark båret av to riflete søyler.
Ombygning
Bygningen ble utvidet mot vest i 1913, trolig i forbindelse med at sommerboligen ble omgjort til helårsbolig. Utvidelsen følger opp den eldre bygningens empirestil og bygget fikk med dette sin kvadratiske grunnplan.
Fredning
Stamerhuset ble vedtaksfredet av Riksantikvaren i 1924.
Hage
Huset var opprinnelig omgitt av et større hageanlegg med gråsteinsinnhegning, andedam og lindeallé. Foran bygningens tidligere inngangsparti er lindealléen fremdeles bevart. I 1961 ble syv bøketrær, to blodbøker, en blodlønn og lindeallén med 20 trær fredet etter lov om naturvern. Blodlønnen ble felt i 1987. På 1970-tallet ble andedammen gjenfylt og flere parseller utskilt og påbygget.
Eierskifter
Enken etter Johan Stamer eide Stamerhuset fram til 1896, da eiendommen ble solgt til kjøpmann og konsul Conrad Mohr. Fram til 1970 var huset i slekten Mohrs eie. Eiendommen ble deretter overtatt av Friskolefondet for 12-årig Rudolf Steinerskole i Bergen. Rudolf Steinerskolen i Bergen bruker i dag huset til kunstfagundervisning. På loftet er det innredet til lærer-/vaktmesterbolig.
Nite Rocket
Nite Rocket var en norsk lokalradio. Den ble startet i 1992 og hadde hele Oslo og deler av Akershus som dekningsområde. Etter eget utsagn kunne de nå 1,6 millioner lyttere.
Kanalen hadde sendetid hver dag fra kl 21 til 06, og det ble sendt live fra studio mellom 23 og 02. Spilleprofilen var rock, heavy metal og lignende sjangre. Ansvarlig redaktør og programleder var Rune Kjelldahl. Som en av få radiostasjoner hadde Nite Rocket ikke signert Vær Varsom-plakaten. Radioen ønsket å være et talerør for de som ellers ikke ville fått så mye oppmerksomhet, og som ble forbigått av kapitalfokuserte stasjoner som satte ønsket om størst mulig overskudd foran sendingenes innhold. Nite Rocket var en alternativ radio for de som ikke ble tiltrukket av de andre stasjonenes radiotilbud. Nite Rocket gav et tilbud til mindre og ukjente band som ønsket promotering.
Nite Rocket var sterkt imot TONO og Gramo og spilte derfor kun musikk som var signert utenfor Romakonvensjonen, og promoterte usignerte band.
Nite Rocket var kjent som en alternativ radiostasjon. Programleder og ansvarlig redaktør Rune Kjelldahl kommenterte ofte under sending hvor primitivt studioet var satt opp, men med den beste lyden av alle. En viktig del av stasjonens profil var lytterne som ringte inn og gikk direkte på lufta uten sensur.
Under den meget omstridte tildelingen av nye konsesjoner høsten 2008 fikk Nite Rocket fornyet konsesjon.
På nyåret 2012 ble Nite Rocket truet med tvangsfravikelse fra lokalene i Ole Deviks vei 26 på grunn av påstått brannfare i studioet. Kjelldahl kjempet for å beholde lokalene, men lokalene ble stengt. Han ble ikke gitt mulighet til å rette forholdene og fikk ikke anledning til å flytte utstyret fra studioet. Kjelldahl døde før saken kom opp.
Den siste tiden engasjerte stasjonen seg sterkt i kampen mot overgangen fra FM til digitalradio.
Stubberudseterhøgda
Stubberudseterhøgda (også kalt Stubberudseterkollen) er et fjell øst for Langlielva i Oslo kommune. Det har en høyde på 523 meter over havet og er det 13. høyeste fjellet i Oslo av fjellene med primærfaktor på minst 50 meter.
Olaf Helset
Bakgrunn
Olaf Helset var sønn av læreren Peder Helset og hans hustru Ingeborg Kristiane Skjegstad. Han vokste opp på Romerike. I 1911 fullførte han gymnaset i Kristiania (Oslo). Politisk ble han preget av Bondeungdomslaget.
Militær
Fra 1912 gikk han på Krigsskolen. Fra 1915 gikk han på Statens gymnastikkskole og fra 1917 til 1919 fikk han ytterligere militærutdannelse.
I mars 1920 giftet han seg med lærerinnen Eugenie Hansen.
Han arbeidet som adjoint til generalstaben og tok generalstabseksamen i 1928. Studieopphold førte ham til Frankrike og Japan.
Ved starten av andre verdenskrig var han blitt major og deltok aktivt i forsvaret av Norge. Han ledet blant annet styrkene som stanset de tyske troppene ved Midtskogen om natten 10. april 1940 under invasjonen av Norge. For blant annet denne innsatsen ble Helset tildelt Krigskorset med sverd.
Etter løslatelse fra tysk krigsfangenskap i juli ble han en av lederne i motstandskampen og begynte arbeidet med å samle de forskjellige motstandsgruppene til det som skulle bli Milorg.
Etter at Riksrådsforhandlingene brøt sammen høsten 1940, startet nyordningen av det norske samfunnet. For å hindre nazifisering av idretten lot Helset seg velge til leder av Norges Landsforbund for Idrett. Sammen med lederen i Arbeidernes Idrettsforbund, Rolf Hofmo, opprettet han et felles midlertidig idrettsstyre. Helset ble formann. Dette styret, som skulle bli forløper til Norges Idrettsforbund, førte en aktiv motstand mot tyskernes forsøk på å ta over idretten og erklærte idrettsstreik i november. Etter krigen fullførte Helset samlingen av idretten.
I februar 1941 ble Helset arrestert, men slapp fri og flyktet til Sverige, hvor han var flyktningsjef og senere sjef for de norske Polititroppene.
Etterkrigstiden
Etter krigen ble han sjef for Hæren, men gikk av i 1948 etter en konflikt med regjeringen om forsvarspolitikken.
Utmerkelser
Helset ble i statsråd 28. oktober 1949 tildelt Krigskorset med sverd for «i en vanskelig situasjon ved Midtskogen 9. april 1940 å ha truffet beslutninger av meget vidtrekkende betydning for landet, ved personlig tapperhet og ledelse og gjennomfør disse, samt for senere fremrakende ytelser under felttoget i Sør-Norge 1940.»
Helset ble i 1947 utnevnt til kommandør med stjerne av St. Olavs Orden. Han ble også tildelt den britiske King's Medal for Courage in the Cause of Freedom, den danske Kong Christian Xs frihetsmedalje, den finske Frihetskorsets orden i gull og ble gjort til kommandør av første klasse av den svenske Sverdordenen og kommandør av den franske Æreslegionen.
Helset var også innehaver av Deltakermedaljen og Medaljen for seier over Tyskland.
Drue
Druer er frukter som kan være grønne, røde eller blå. Druer er kjent som nyttevekster siden de eldste tider, og ble dyrket i oldtidens Egypt. Druer blir spist som frukt og anses som sunne for mennesker. Druene kan tørkes til rosiner. Av druer kan man også lage vin og juice.
Druearter
Druer vokser på plantene i slekten med det vitenskapelige navnet Vitis. Det er 60 arter i Asia og Nord-Amerika, i Europa bare én art, ekte vinranke (Vitis sylvestris), som vokser vill i middelhavslandene. Flere arter er økonomisk viktige, men størst betydning har ekte vinranke, som er en av de viktigste kulturplantene. Av andre arter kan nevnes labruscavin, Vitis aestivalis og Vitis vulpina.
Skall og druesteiner
Skallet og steinene i druer inneholder et stoff kalt tannin. Tannin er en garvestoffer og fungerer som konserveringsmiddel i rødvinsproduksjon.
Dyrking i Norge
I en rekke land legger klimaet og jordsmonnet til rette for druedyrking som næringsvei. Dette er ikke tilfelle i Norge, men det er mulig å dyrke vin som hobbygartner. Frilandsdyrkning er mulig noen plasser i Norge, men ellers er drivhusdyrkning vanlig – enten i spann i drivhuset eller direkte i jorden i drivhusbunn. Har man for eksempel gulvareal foran et lyst vindu i hus/leilighet er dette også en mulig plassering.
Enkleste formeringsmåte er via stiklinger. Sett en 10-15 cm lang kraftig stikling (helst blyantstykk) i potte med fuktet bra muld, med én knopp over jordoverflaten. Sett plastpose over med elastikk rundt pose og potte, for å holde høy luftfuktighet. Når knoppen har brutt, klipp et par huller i plastposen for å sikre O2/CO2-skifte. Pass på ikke å fjerne plastposen helt for tidlig – de ny bladene har lett for å tørke inn.
Stiklinger kan godt tas fra drueklaser kjøpt i butikken (hvis man ikke har en vinranke fra før eller kjøper vinranke fra forhandler). Man bør i så fall finne klasene med de tykkeste stenglene.
Dyrker man i spann i drivhus, kan man eventuelt flytte spannet inn i en kjeller for overvintring, hvis man holder til i fjellheimen eller andre plasser der temperaturen kan bli under 15-20 minusgrader. Ved dyrkning i spann (spesielt hvis man nøyer seg med kun 15-litersspann) er det en fordel om man har et dryppvanningssytem som kan vanne hvis man er bortreist.
Det tar ca. tre måneder fra fruktklaser er ansatt til høstingen kan begynne.
Druer og dyr
Både rosiner og druer er sunt for mennesker, men kan gi nyresvikt hos enkelte hunder. Årsaken til at noen hunder tåler druer og rosiner, mens andre blir alvorlig syke, er ikke kjent.
Krona (Kongsberg)
Krona er Kongsbergs Kunnskaps- og kulturpark var ferdig bygd i juli 2015. Bygget måler 24 500 m², og inneholder Universitetet i Sørøst-Norge, Fagskolen Tinius Olsen, Kongsberg Norsksenter, folkebibliotek, Fagbibliotek, Krona Kino med tre kinosaler, Kongsberg Musikkteater med én sal med 604 seter og én med 150 seter (Sølvsalen), Studentsamskipnaden Mat og Drikke Haspa Café og offentlige kontorer.
Navnet Krona ble bestemt etter navnekonkurranse, der over 250 navneforslag ble vurdert.
Socialistisk Arbejderparti
Socialistisk Arbejderparti (SAP) er den danske avdelinga av den fjerde internasjonale.
SAP ble stiftet i 1980 som videreføring av Revolutionære Socialisters Forbund (RSF).
SAP var i 1989 med på å danne Enhedslisten.
SAP utgir månedsmagasinet Socialistisk Information (SI).
MK «Faxsen»
MK «Faxsen» er en 70,5 fots kutter fra 1916. Den ble bygget av Nils Skandfer på Skandfers Baadbyggeri på Kulstadsjøen utenfor Mosjøen. Originalt sto det en Alpa glødekulemotor i maskinrommet. Den ble i 1939 byttet ut med en ensylindret 50HK Wichmann, type K. Denne semidieselen er fortsatt i bruk i dag. «Faxsen» har drevet fiske etter torsk, storsei, sild, kveite, steinbit, brosme, akkar og håbrann.
Driften av MK «Faxsen» er det nå Kystlaget SALTA ved Stiftelsen Faxsen i Bodø som står for.
Drammen Håndballklubb
Drammen Håndballklubb (DHK) er en norsk håndballklubb fra Drammen som spiller i eliteserien på herresiden. Laget har blå trøyer og blå shortser, og trenes fra 2015 av Kristian Kjelling.
Historie
DHK ble stiftet 3. mars 1992. Det var generalforsamlingene i de to klubbene Reistad IL (Lier) og Sturla IF (Drammen) som vedtok å danne overbygningsklubben DHK etter at NHF hadde gitt sitt samtykke til sammenslåingen av de respektive klubbenes senioravdelinger. Klubben fikk en «flying start» da Reistad ILs håndballherrer rykket opp i eliteserien samme sesong. Dermed kunne DHK debutere i Drammenshallen høsten 1992 som eliteserielag. DHK klarte ikke å holde plassen og rykket ned i 2. div. våren 1993. Sesongen etter gikk laget direkte opp i eliteserien igjen, denne gang med Kent Harry Anderson som trener. Dette skulle bli starten på en eventyrlig opptur for håndballinteresserte drammensere.
Resultater
1992/93 (Trener: Reinertsen/Bjørnstad) - Reistad IL har nettopp rykket opp i eliteserien og overbygningsklubben DHK overtar plassen. DHK klarte ikke målsetningen om å holde seg i eliteserien og rykker ned.
1994/95 (Trener: Kent Harry Andersson) - 2.-plass i eliteserien
1995/96 (Trener: Kent Harry Andersson) - 3.-plass i eliteserien - Sluttspillvinner - Vinner av Europacupen (City Cup)
1996/97 (Trener: Kent Harry Andersson) - Seriemester - 4.-plass i EM for klubblag - 2.-plass i VM for klubblag (tap for Caja Santander i finalen) - Semifinale i Europacupen
1997/98 (Trener: Gunnar Gunnarsson / Bent Dahl) - 4.-plass i Gildeserien (eliteserien) - Sluttspillvinner - Deltagelse i Champions League
1998/99 (Trener: Karl Erik Bøhn / Bent Dahl) - 5.-plass i Gildeserien (eliteserien) - 2.-plass NM (tap for Sandefjord i finalen)
Venstresocialisterne
En markant politiker den gang var Preben Wilhjelm, som måtte gå av etter 8 år i Folketinget. VS hadde en ide om at en politiker ikke skulle sitte for lenge fordi da frøs hun/han fast. Hanne Reintoft var en annen markant VS'er fra den gang, som ikke aksepterte Per Hækkerups "stokkemetode".
Drammen Håndballklubb
Resultater
1999/00 (Trener: (Trener: Karl Erik Bøhn / Bent Dahl) - 5.-plass i Gildeserien (eliteserien) - 2.-plass NM (tap for Viking i finalen)
Venstresocialisterne
I 1989 dannet VS sammen med Danmarks Kommunistiske Parti og Socialistisk Arbejderparti partiet Enhedslisten, som i 1994 kom inn i Folketinget
Drammen Håndballklubb
Resultater
2000/01 (Trener: Karl Erik Bøhn) - Semifinale NM - Vinner av grunnspillet i mesterserien og 2.-plass i seriesluttspillet
Opus incertum
Opus incertum (Latin: usikker arbeid) var en romersk konstruksjonsteknikk - en dekorativ murtype, som besto av små stein av ulik størrelse formet som kjegler, som ble satt med spissen inn i muren.
Drammen Håndballklubb
Resultater
2001/02 (Trener: Karl Erik Bøhn) - Semifinale NM - 4.-plass i grunnspillet i mesterserien og kvartfinale i seriesluttspillet
2002/03 (Trener: Liljestrand / Bjerkrheim & Oustorp) - 6.-plass i grunnspillet i mesterserien og kvartfinale i seriesluttspillet
2003/04 (Trener: Basti Rasmussen) - 2.-plass i grunnspillet i mesterserien og 3.-plass i seriesluttspillet - Semifinale NM
2004/05 (Trener: Basti Rasmussen) - 5.-plass i eliteserien - Deltakelse i E-cup - Norgesmester junior (G19 – Trener: B. Dahl/ M. Ekeland)
2005/06 (Trener: Ole Gustav Gjekstad) - 2.-plass i eliteserien - Vinner 2 divisjon RSN (Trener: B. Dahl/ M. Ekeland)
2006/07 (Trener: Ole Gustav Gjekstad) - Finalist EHF Challenge Cup - Vinner sluttspill - Seriemester i eliteserien - Vinner 2 divisjon RSN (Trener: B. Dahl/ M. Ekeland) - Norgesmester junior (G20 – Trener: B. Dahl/ M. Ekeland) - Vinner Sparserien (G18 – Trener: B. Dahl/ M. Ekeland)
2007/08 (Trener Ole Gustav Gjekstad) - Seriemester i eliteserien - Vinner av NM
2008/09 - 3.-plass i eliteserien - Semifinale i NM
2009/10 - Seriemester i eliteserien - Nr. 2 i NM
2017/18 (Trener Kristian Kjelling) Vinner av NM og 2.-plass i eliteserien
Slaget ved Omdurman
I slaget ved Omdurman ble en tallmessig overlegen sudanesisk styrke knust av en mindre styrke britiske og egyptiske tropper. Det var en blodig demonstrasjon av effektiviteten til moderne våpen som maskingeværer og kanoner og markerte britenes erobring av Sudan.
Danmarks Kommunistiske Parti
Danmarks Kommunistiske Parti (DKP) er et dansk politisk parti som ble stiftet 9. november 1919 som Danmarks Venstresocialistiske Parti. Partiet skiftet navn i 1920. Stiftelsen av partiet hadde utspring i den radikalisering av venstresiden i dansk politikk, som fant sted under og etter første verdenskrig og som tok inspirasjon av den russiske revolusjon i 1917.
Historie
I august 1941 vedtok det danske Folketinget kommunistloven som innebar at DKP ble forbudt. I årene 1945 til 1990 utga kommunistene en dagsavis, Land og Folk.
Sørgeorgiaspissand
Sørgeorgiaspissand (Anas georgica georgica) er en stedegen underart av spisshaleand (Anas georgica) og lever kun på øya Sør-Georgia i Sør-Atlanteren.
Danmarks Kommunistiske Parti
Historie
I 1989 dannet kommunistene sammen med Venstresocialisterne og Socialistisk Arbejderparti partiet Enhedslisten, som i 1994 kom inn på Folketinget.
Partiformenn: Etter 1991 har partiet hatt en kollektiv ledelse fram til 2003 da Henrik Stamer Hedin (2003 – ) ble formann.
Sørgeorgiaspissand
Bestanden er anslått til 1 000 individer.
Middagskollen (Oslo)
Middagskollen (også kalt Hakklokollen) er en ås nord for Bjørnsjøen i Nordmarka i Oslo kommune. Den har en høyde på 520 meter over havet og er det 14. høyeste fjellet i Oslo av fjellene med primærfaktor på minst 50 meter.
Fylkesvei 500 (Hedmark)
Fylkesvei 500 i Hedmark går mellom Vidarvoll og Gisti i Våler. Veiens lengde er 1,9 km.
2019 ble veien erstattet av fylkesvei 2104 og fylkesvei 2106.
Tertium quid
Tertium quid sikter til et uidentifisert tredje element som er i kombinasjon med to kjente. Uttrykket er kjent særlig fra alkymien. Det er latin for «tredje [ting]», som igjen kommer fra gresk tríton ti (τρίτον τι).
Det greske uttrykket ble benyttet av Platon (360 f.Kr.), og av Irenæus (c. 196 e.Kr.).
Det eldste latinske eksempel er fra Tertullian (c. 220), som benyttet uttrykket for å beskrive en blandet substans med sammensatte egenskaper som for eksempel elektrum, - dette er en noe annerledes forståelse enn den som brukes i moderne tid.
Ola Sundt Ravnestad
Ola Sundt Ravnestad (født 31. mai 1961 i Gloppen kommune) er en norsk forretningsmann og gründer. Han var en av initiativtakerne til etableringen av Terra-Gruppen AS i 1997 og var konsernsjef frem til 28. november 2007, da han trakk seg etter Terra-skandalen.
Sundt Ravnestad er utdannet marinteknisk ingeniør og er siviløkonom fra BI. Han har senere arbeidet som megler og administrativ leder innen verdipapirvirksomhet.
Amara familiaris
Amara familiaris er en av billene i delgruppen (underfamilien) Pterostichinae i familiegruppen løpebiller. Systematikken følger Carabidae of the World.
Tortellini
Tortellini er en ringformet pasta som kan ha ulike typer fyll, for eksempel kjøtt og parmesanost.
Amara familiaris
Utbredelse
Amara familiaris finnes i hele Europa, Nord-Amerika og Asia. Finnes i Norge.
Utseende
Amara familiaris er 5,5-7,2 mm lang. Brystskjoldets bakhjørner er tydelig avsatt, men uten å være markert utstikkende. Sidene er ikke innsvinget og bakhjørnene er like brede som dekkvingenes skuldre, slik at billen får et ovalt utseende. Dekkvingene tredje rille-mellomrom (fra midtlinjen / sømmen) mangler helt børstepunkter, en fordypning med ett stivt oppstående hår. Antennene er mørke, men de første leddene (rotleddene) er med lyse. Beina er ensfarget, lyse, gul-røde på farge.
Tortellini
Denne typen pasta kommer opprinnelig fra den italienske regionen Emilia-Romagna hvor den serveres i buljong, med ost, eller med en ragu eller lignende saus (spesielt i Bologna og Modena).
De fleste restauranter i Bologna såvel som "La Confraternita del Tortellino" er enige om at den ekte tortellinien kun serveres med hjemmelaget buljong. Tortellini med ost er akseptert i Bologna, men dette kritiseres av noen. Selv om tortellini med ragu finnes i regionen, anses dette av de fleste i Bolognesi for ikke å være autentisk. Tortelloni er en større variant av tortellini, som vanligvis er fylt med ricotta og bladgrønnsaker som spinat. Det finnes også varianter der grønnsakene erstattes med steinsopp eller valnøtter. Tortelloni serveres vanligvis med ragu eller smeltet smør og salvie.
I Norge finner vi som regel fersk tortellini i kjøledisken, men frossen og til og med tørket tortellini kan forekomme.
Mytologi
Tortelliniens opprinnelse er myteomspunnet.
Ifølge en legende skal retten ha blitt skapt i Castelfranco Emilia. Da Lucrezia Borgia var på en reise der tok hun inn på et vertshus i en liten by. Verten ble bergtatt av hennes skjønnhet og kunne ikke la være å kikke inn i rommet hennes gjennom nøkkelhullet, men han kunne bare se navlen hennes. Synet inspirerte ham til å skape tortellinien den natten.
For andre symboliserer tortelliniens form kjærlighetens gudinne Venus.
Amara familiaris
Levevis
Amara familiaris tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. Larvene og de voksne (imago) lever som plantespisere.
Socialistisk UngdomsFront
Socialistisk UngdomsFront, SUF, er en dansk politisk ungdomsorganisasjon. SUF samarbeider med Enhedslisten.
SUF har vel 1 500 medlemmer og 30 lokalgrupper, ifølge organisasjonens hjemmeside (se lenke under). SUFs søsterorganisasjon i Norge er Rød Ungdom.
Wolverine
Wolverine (på norsk også kjent som Jerv) er en superhelt skapt av Len Wein og John Romita sr. for Marvel Comics i 1974. Wolverines første opptreden var i The Incredible Hulk nummer 180-181 skrevet av Wein og tegnet av Herb Trimpe. Da Marvel skulle relansere superheltgruppen X-Men i 1975 ble Wolverine tatt opp som medlem, og siden har han hatt et fast tilholdssted i X-Mens hjørne av Marveluniverset.
I 1982 utkom det en fire delers miniserie om Wolverine av Chris Claremont og Frank Miller (på norsk i 1987). I 1988 fikk Wolverine et eget fast månedlig hefte. Mange forfattere og tegnere har arbeidet med serien opp gjennom årene, bl. a. Chris Claremont, John Buscema, Peter David, Archie Goodwin, Erik Larsen, Marc Silvestri, Jo Duffy, Klaus Janson, Larry Hama, Mark Millar og John Romita Jr.
De siste 30 årene har Wolverine vært en av Marvels aller mest populære figurer. Det er derfor utgitt et utall miniserier og enkeltutgivelser med figuren, i tillegg til at han er en hyppig gjest i andre superhelters serier.
Wolverine er en mutant, noe som i Marveluniverset betyr at han er født med superevnene sine. Wolverine har den evnen at sår på kroppen hans leges svært hurtig. I tillegg har han spesielt sterk luktesans, hørsel etc. Wolverine har også fått et metallskjelett av adamantium operert inn i kroppen. Han har også sylskarpe metallklør som han kan skyte ut fra hendene som springkniver.
Ingeniører Uten Grenser Norge
Ingeniører Uten Grenser Norge (IUG Norge) er en partipolitisk uavhengig ingeniørfaglig bistandsorganisasjon, opprettet med formål om å lindre nød ved ingeniørmessig bistand. Dette gjøres gjennom rekruttering, opplæring og bistandsarbeid. Ingeniører Uten Grenser Norge er en av flere nasjonale IUG -organisasjoner i verden, sammenkoblet gjennom det internasjonal nettverket Engineers Without Boarders International (EWB International).
Organisering
IUG Norge er en grasrotbevegelse som medførte en formell stiftelse den 7. februar 2011, på Ingeniørenes Hus i Oslo. Hvert enkeltmedlem må selv aktivt engasjere seg gjennom prosjektarbeid eller i en av organisasjonens ulike avdelinger. Det var 72 enkeltpersoner som etablerte organisasjonen i 2011, og i 2013 hadde medlemstallet vokst til 600. Det finnes både generelle regionsavdelinger og egne studentavdelinger; IUG Oslo og Omegn, IUG Hordaland, IUG Rogaland og IUG NTNU. I tillegg er det også et sentralt organ som arbeider med kvalitetssikring og institusjonelt samarbeid.
Ingeniører Uten Grenser samarbeider aktivt med både bistandsorganisasjoner og næringsliv. Multiconsult tegnet i 2013 en egen samarbeidsavtale med organisasjonen. Dette inkluderer både finansiell støtte og utlån av personell til de prosjektene som IUG engasjerer seg i. Fagorganisasjonene NITO og Tekna bidrar ellers også med organisatorisk støtte til IUG.
IUG utøver bistandsarbeid gjennom sekondering av personell til andre bistandsorganisasjoner og ved koordinering av masteroppgaver for ingeniørstudenter. Organisasjonen har så langt vært engasjert i seks ulike prosjekter i landene Haiti, Kenya og Afghanistan. Blant samarbeidspartnerne er Aid in Action, Arc Aid og Afghanistankomiteen.